ועדת הכספים, כנסת 20, פרוטוקול מספר 387, 2016-06-21 11:00

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר-היום: הקלות במס למשקיעים תושבי חוץ.

משה גפני: אני מבקש לומר לוועדה משהו בנושא הכללי של אדם שהוא תושב חוץ.

משה גפני: לפני שאנחנו נכנסים להגדרות מה זה תושב חוץ, אדם שרוצה להשקיע בישראל והוא רוצה להגיע למצב שבו הוא יודע מה הרווחים שלו, מה ההפסדים שלו, מה המיסים שהוא משלם, מה ההטבות שהוא מקבל – היום הוא לא יודע.

משה גפני: אין היום דבר ברור ומוגדר.

משה גפני: פנו אלי גם כמה חברי כנסת וחשבתי שחלק מהם יהיו כאן.

משה גפני: אחד מהם מנהל ועדה ואחר נמצא במקום אחר ולכן אני מייצג את הפניות שלהם אלי.

משה גפני: היה מדובר על-כך שתבואנה תקנות שיקבעו את הכללים האלה.

משה גפני: התקנות בסופו של דבר לא יצאו לפועל, אינני יודע מדוע אבל בסופו של דבר הן לא הגיעו.

משה גפני: המציאות הזאת שבה כאשר אנחנו מעוניינים שאנשים ישקיעו בארץ ואנשים אומרים: אנחנו לא יודעים מה ההטבות שאנחנו מקבלים ומה החובות, הדברים הללו אינם יכולים להיגזר מחוק עידוד השקעות שנוגע לתושבי הארץ.

משה גפני: גם שם צריך לחכות אחרי שהמפעל עובד ושהעסק פעיל אבל כאשר מדובר על תושבי הארץ זה דבר אחד וכאשר מדובר על תושבי חוץ שאנחנו מבקשים שהם יבואו לכאן, הדיון הוא שונה לחלוטין.

משה גפני: יש אירוע שמרחף באוויר ושהוא תלוי ועומד בבית המשפט ואני אתייחס אליו.

משה גפני: אני לא רוצה דיון בנושא הזה כי הוא תלוי ועומד בבית המשפט.

משה גפני: אני יכול לדון בו אבל אני לא רוצה.

משה גפני: אני אציע הצעה לגבי הנושא הזה אבל לא זה נושא הדיון.

משה גפני: נושא הדיון הוא הנושא העקרוני: האם אנחנו יכולים להגיע למצב שבסופו של דבר רשות המיסים תדע לומר, באמצעות תקנות או בכל דרך אחרת מחייבת וברורה לכל מי שעוסק בעניין הזה וכל מי שרוצה להשקיע בארץ, האם אפשר להגיע לישורת כזאת שהדברים יהיו מוסכמים.

משה גפני: משה אשר, מנהל רשות המיסים.

<משה אשר: אנחנו נתייחס למדיניות רשות המיסים במשיכת השקעות של משקיעים זרים תושבי חוץ בישראל.

<משה אשר: רשות המיסים והאוצר מקבלים בברכה ומעודדים השקעות של תושבים זרים שמשקיעים בישראל.

<משה אשר: המדיניות הזאת מקובלת בעולם וזאת לא רק מדיניות ישראל.

<משה אשר: אנחנו רואים הטבות בעיקר בדברים הבאים: לדוגמה, תושב חוץ לארץ שמשקיע בבורסה בישראל, בשונה מתושב ישראל שחי במס על הרווח הון שלו שהוא מפיק בבורסה, תושב חוץ לא חייב במס על הדבר הזה.

<משה אשר: זה לא רק בבורסה אלא גם אם הוא משקיע במניה פרטית.

<משה אשר: שוב, לא מניית גז או מניית נדל"ן אלא מניה פרטית קלאסית, תעשייתית או מסחרית.

<משה אשר: ברגע שהוא ימכור את המניה הזאת ויהיה לו רווח הון, אז רווח ההון הזה יהיה פטור ממס בישראל.

<משה אשר: לעיתים הוא חייב במס במקום מושבו, אבל זה כבר בכפוף לדינים הפנימיים שיש לו במדינת מושבו.

<משה אשר: יותר מזה.

<משה אשר: בעבר, עד 2011, עד תיקון 68 לחוק עידוד השקעות הון, תושב חוץ לארץ שהשקיע במפעל ישראלי, מפעל בחוק עידוד להשקעות הון ישראלי – דרך אגב, זה כבר לא רלוונטי לעכשיו, בטח לא למפעלים המועדפים הרגילים.

<משה אשר: אם הוא היה תושב חוץ אז החברה הישראלית שיש בה את המפעל היתה מקבלת שיעור מס חברות מופחת מהסטנדרט הרגיל.

<משה אשר: היום כבר אין לנו הבחנה כזאת.

<משה אשר: זה לא חשוב אם בעל המניות הוא ישראלי או תושב חוץ, אישור המס של מס החברות נקבע לפי אזור הפעילות של המפעל.

<משה אשר: באזור פיתוח א' בפריפריה זה 9% וביתר חלקי הארץ זה 16% וזה לא משנה מי מחזיק במניות בהקשר הזה.

<משה אשר: זאת הבחנה שהיתה פעם.

משה גפני: אין עידוד לתושבי חו"ל?

<משה אשר: לא בהקשר הזה.

<משה אשר: כבר ב-2011 ירד מסדר היום ואין הבחנה.

<משה אשר: שיעורי המס נמוכים.

<משה אשר: פעם בחוק עידוד השקעות הון, כאשר עידוד השקעות הון שיעור מס החברות היה 36%, בחוק עידוד השקעות הון היה 25%.

<משה אשר: כשזה היה 25% זה יכול היה לרדת למטה לפי שיעור השקעת החוץ של בעל מניות החברה.

<משה אשר: ברגע שהורידו את כל המס החברות ל-9% ול-16% כבר אין משמעות האם בעל המניות הוא תושב חוץ או תושב חוץ.

משה גפני: מה העידוד לתושבי חוץ?

<משה אשר: אמרתי.

<משה אשר: אם הוא קנה מניות וימכור אותן בעתיד יש לו פטור ממס.

משה גפני: לא, אני מדבר על מפעלים, זה לא הנושא.

<משה אשר: המפעלים המועדפים זה כבר נגמר ולא רלוונטי.

<משה אשר: יש שיעורי מס נמוכים אז אין כבר משמעות לרדת מתחת לדבר הזה וזה הנושאים הללו כבר לא על סדר היום.

<משה אשר: דבר שני.

<משה אשר: יש לו פטור.

<משה אשר: אם הוא תושב חוץ לארץ והוא משקיע בפיקדון תושב חוץ במערכת הבנקאית אז הריבית תהיה פטורה ממס.

<משה אשר: מרגע שאותו אדם עלה לישראל יש כבר דינים של עולים חדשים או תושבים חוזרים ותיקים.

<משה אשר: ואז, על הנכסים שהוא מפיק בחוץ לארץ, עדיין יש לו 10 שנים פטור ממס מתקופת עלייתו לישראל.

<משה אשר: 10 שנים פטור ממס רווח הון, מס הכנסה וכן הלאה.

מיקי לוי: פטור גם מדיווח.

<משה אשר: גם מדיווח.

משה גפני: זאת הטבה.

<משה אשר: כן, זאת ההטבה.

<משה אשר: על ההכנסות הישראליות הוא חייב מהשנייה הראשונה שהוא עולה לישראל.

מיקי לוי: אגב, זה רק במדינת היהודים.

מיקי לוי: היא רוצה לקלוט את אותם היהודים שמגיעים לארצות חוץ.

<משה אשר: בנושא של הדיווח יש לנו רעיונות לתקן קצת את הדברים ונביא את זה אליכם בהמשך.

<משה אשר: כרגע, לגבי הפטורים, זה המצב החוקי היום.

<משה אשר: יש לנו הרבה מאוד משקיעים בתחום ההייטק, בקרנות הון סיכון, בקרנות פרייבט אקוויטי.

<משה אשר: באמצעות סעיף 16א, כדי לעודד את ההשקעות בקרנות האלה, בהייטק הישראלי ובחברות ישראליות, אנחנו נותנים להם פטורים מהמימושים.

<משה אשר: כאשר יש אקזיטים והם מרוויחים מזה, אנחנו נותנים להם פטור במדינת ישראל.

משה גפני: אנחנו יכולים להגיד שאנחנו קוראים למשקיעים מכל העולם להשקיע בישראל והם ידעו בדיוק מה הם התנאים שלהם?

<משה אשר: זה כתוב בחוק, בוודאי.

משה גפני: ידעו הכול?

מיקי לוי: ידעו הכול.

מיקי לוי: גם בתפקידי הקודם, כשישבתי מול משקיעי חוץ, את ה-16^ וה-9%, את זה ידעו כולם.

מיקי לוי: זה 10 שנים.

מיקי לוי: ישראל ביתנו רצו להגדיל את זה ואנחנו התנגדנו.

משה גפני: היה ניסיון שלכם בקדנציה הקודמת להביא לפה תקנות, נכון?

מיקי לוי: רק במסגרת חוקים.

<משה אשר: אני מסביר.

משה גפני: עובדתית, לפני שאתה מסביר.

משה גפני: אני לא הייתי יושב ראש הוועדה אז אני לא יכול לדעת כי ישבתי שם.

משה גפני: הממשלה ניסתה להביא תקנות.

<שלומית ארליך: היה ניסיון לעשות תקנות בנוגע לסעיף 14ד.

<משה אשר: אני מדבר על סעיף 14 ד' וגם היה ניסיון לבטל את הסעיף.

משה גפני: למה זה לא קרה?

<משה אשר: אנחנו רוצים לבטל את הסעיף.

מיקי לוי: מה זה 14א, זה הביטול של ה-10 שנים, נכון.

מיקי לוי: 14ד אמר ביטול של 10 שנים והיתה התנגדות נמרצת של אחת ממפלגות הבית לבטל את ה-10 שנים.

<משה אשר: מיקי, אני אתן סקירה ואז אתה תתייחס.

<משה אשר: כמו שאמרנו, היום יש הטבות לעולה חדש ולתושב חוזר.

משה גפני: אני מבקש ממך שתיזכר כי אנשים פנו אלי.

משה גפני: היה פה את הנושא של להבהיר את התקנות שאתם ניסיתם לעשות ובסופו של דבר זה לא יצא אל הפועל.

משה גפני: האם זה לא יצא לפועל בגלל שרשות המיסים התנגדה, או שזה לא יצא לפועל מכיוון שבוועדה לא הגיעו להסכמה?

<משה אשר: אני ארענן את הזיכרון של כולם.

<משה אשר: כמו שאמרנו, יש פטורים לעולים חדשים ותושבים חוזרים, כפי שציינתי קודם.

<משה אשר: מה שיש להם בחוץ לארץ יהיה פטור במשך 10 שנים מיום עלייתם לארץ.

<משה אשר: יש סעיף נוסף, סעיף 14ד' קטן לפקודת מס הכנסה שמאפשר לשר האוצר לקבוע קריטריונים יאפשרו להגדיל את ה-10 שנים לתקופה ארוכה יותר מ-10 שנים על הפטורים על הכנסות על רווחים בחו"ל, של אותם עולים חדשים שהם כבר לא חדשים והם כבר 10 שנים פה.

<משה אשר: אנחנו ברשות המיסים התנגדנו להאריך את זה.

<משה אשר: יותר מזה, אמרנו גם שהגיע הזמן לבטל את סעיף ההסמכה, כדי שלא יגידו שיש הסמכה שלא עושים בה שימוש בפועל.

<משה אשר: אני לא זוכר לגבי שר האוצר הקודם אבל שר האוצר הנוכחי הסכים לבטל את זה ואנחנו באמת נביא בעתיד את הביטול.

מיקי לוי: את ה-10 שנים?

<משה אשר: את 10 השנים הנוספות.

מיקי לוי: אבל ה-10 השנים הנוספות לא נכנס.

מיקי לוי: אני התנגדתי לזה.

<משה אשר: מיקי, תן לי לסיים את ההסבר העובדתי ואחרי זה תתייחס.

<משה אשר: בחוק ההסדרים הקודם היה דין ודברים עם הממשלה החדשה יחד עם שר הקליטה אלקין.

<משה אשר: ביקשנו לבטל את הפטור מחובת דיווח וגם לבטל את סעיף ההסמכה ל-10 שנים נוספות.

<משה אשר: שני הדברים האלה, השר לשעבר אלקין, ביקש להוציא אותם מחוק ההסדרים ולדון בהם איתו.

<משה אשר: אנחנו עדיין בדיונים עם מחליפתו.

<משה אשר: נציגת משרד הקליטה נמצאת פה והדברים האלה נמצאים על סדר-היום.

<משה אשר: באופן עקרוני, העמדה הבסיסית שלנו היא שאדם שכבר נמצא פה 10 שנים, הוא כבר כמוני כמוך וכמו כל הישראלים ואין מקום לתת עוד הקלות ממס רווחי הון לדבר הזה.

<משה אשר: כרגע אין הקלות כאלה, יש רק סעיף שמסמיך את שר האוצר לקבוע תקנות ותנאים אבל אין סעיף כזה.

<משה אשר: מבחינתנו, אנחנו רוצים להפסיק את הדבר הזה.

<משה אשר: גם במשרד הקליטה, כעבור 10 שנים, למיטב ידיעתנו, אין יותר הקלות לעולה חדש.

<משה אשר: כעבור 10 שנים משרד הקליטה רואה אותם כמו כל תושבי ישראל הרגילים האחרים.

<משה אשר: לכן גם אנחנו חושבים שאין מקום להרחיב את ההקלות האלה.

<משה אשר: כרגע זאת לא חקיקה בת תוקף כי אין תקנות, אבל אנחנו נביא חקיקה לביטול 10 השנים הנוספות.

<משה אשר: לגבי חובת הדיווח, הפטור, או היקף הפטור מחובת דיווח לעולים חדשים ותושבים חוזרים, אנחנו נמצאים בדיונים עם משרד הקליטה בנושאים האלה.

<משה אשר: ברגע שתהיה הסכמה או לאחר ששר האוצר יקבל החלטה, נקדם חקיקה שתגיע כמובן לוועדת הכספים.

משה גפני: שלומית, אני מבקש לדעת למה לא נעשה הדבר הזה ואיפה אנחנו עומדים היום?

מיקי לוי: הוויכוח היה על התוספת של 10 השנים.

<שלומית ארליך: זה היה בחוק.

מיקי לוי: אני התנגדתי לזה התנגדות נמרצת.

מיקי לוי: לא יכול להיות שאדם שיישב פה 20 שנה, לא ידווח על הרווחים שלו.

מיקי לוי: זה לא עולה על הדעת.

מיקי לוי: תראו לי מדינה אחת שזה קיים בה.

מיקי לוי: לא יכול להיות שבמדינה מתוקנת 20 שנה תושבים לא ישלמו מס על עסקים שנמצאים בחו"ל.

מיקי לוי: תראו לי מדינה אחת בעולם כולו שהמצב הזה מתקיים.

מיקי לוי: לכן, מה שאמר מנהל רשות המיסים, הוא עושה שכל וסדר בעניין.

מיקי לוי: אין בלתו של הסדר ואי-אפשר לעשות איפה ואיפה.

משה גפני: אני מציע שאתם תשבו עם עצמכם ותשבו גם עם הגורמים האחרים כדי לעשות איזה דיאלוג בנושא הזה, אולי גם עם התאחדות התעשיינים.

<משה אשר: מעולם לא קיבלנו דרישה להרחיב את ה-10 שנים.

משה גפני: לא דיברתי על זה.

משה גפני: דיברתי על-כך שאדם שרוצה להשקיע כאן, שהוא ידע באופן מוחלט את כל התהליך שהוא עובר.

מיקי לוי: את זה אפשר להגיד לרשות המיסים, שיביאו את הנושאים האלה לידי פרסום.

מיקי לוי: הם ממילא כתובים בחוק.

משה גפני: יש תלונות על העניין הזה, שיש כאלה שלא יודעים.

<משה אשר: אני אומר שוב.

<משה אשר: אם מישהו לא יודע את היקף ההטבות, אנחנו נשמח - - -

משה גפני: אבל הוא לא יכול לדעת כי אתם צריכים לראות שהמפעל עובד.

<משה אשר: מה זה קשור למפעל?

משה גפני: אני מדבר על תושב חוץ שמגיע עם המפעל שלו לארץ והוא רוצה להשקיע בארץ.

<משה אשר: שישקיע בארץ.

<משה אשר: המפעל חייב במס בישראל ויש לו את הפטור על ההכנסות שלו בחוץ לארץ, אין מחלוקת.

משה גפני: אני מציע את מה שאני מציע.

<משה אשר: אנחנו מקבלים את ההצעה.

<משה אשר: נשב עם התאחדות התעשיינים, ככל שיש דברים שצריך להבהיר אותם.

משה גפני: בסדר, אז אני אעשה את העבודה בעצמי.

משה גפני: אני יודע על תלונות שאני מקבל מאנשים בכירים אצלנו.

משה גפני: הם אומרים שאם מגיע תושב חוץ ורוצה להשקיע בישראל – אתה יושב עם רשות המיסים, אני רוצה שיבואו מפעלים.

משה גפני: אני רוצה שאנשים שהם תושבי חוץ שישקיעו כאן.

משה גפני: יש לנו עניין בזה.

משה גפני: הם מתלוננים על זה.

משה גפני: יכול להיות שאחרי דיון שלכם יתברר שאני טועה ושהכול בסדר.

<משה אשר: אנחנו נקיים את הישיבה.

משה גפני: אני מקבל תלונות על העניין הזה.

<משה אשר: אנחנו נקיים ישיבה עם התאחדות התעשיינים.

משה גפני: נציג התאחדות התעשיינים, בבקשה.

<שמעון כהן: אני עורך-דין ורואה חשבון שמייצג את ההתאחדות.

<שמעון כהן: עבדתי בעבר ברשות והיינו קולגות הרבה מאוד שנים.

<שמעון כהן: אני אתן התייחסות קצרה למה שנאמר כאן.

<שמעון כהן: מצד אחד, המחוקק נותן הטבות ומצד שני, הדרך שבה זה כתוב היום ודרך העבודה של הרשות בארץ, מייצר מצב שאותה הטבה מסוכלת בהרבה מאוד מקרים.

<שמעון כהן: אני אתן דוגמאות.

<שמעון כהן: בהרבה מאוד מקרים, כל אותם עולים, כאלה שיש להם איזה קשר לארץ.

<שמעון כהן: הם קנו דירה בשנות התשעים או אלפיים.

<שמעון כהן: אתה עושה היום עלייה ובהרבה מאוד מקרים פקיד השומה מחפש איזו נקודה בזמן אחורה.

<שמעון כהן: הרי הבחינה היא הבחינה שאומרת: מירב הזיקות.

<שמעון כהן: אף אחד לא יודע מה זה באמת, דהיינו, זיקה כלכלית, זיקה משפחתית.

<שמעון כהן: אז אני עולה לארץ ואני בטוח שמגיע לי 10 שנים מהיום.

<שמעון כהן: ואז פקיד השומה אומר לי: תשמע, זה 10 שנים שהתחילו בשנת 2000 והיום אתה כבר לא זכאי.

<שמעון כהן: כלומר, בעצם, כשאני עושה "זום אאוט", אני לא זכאי אף פעם.

<שמעון כהן: אז אני לא זכאי כי אני לא ידעתי והיום אני לא זכאי.

<שמעון כהן: כמו שאמרת, כבוד היו"ר, זה צריך להיות משהו שהוא קצת יותר ברור ובהיר.

<שמעון כהן: אני גם אתן מקרים של כאלה שבגלל שזה נטען מולם, אז הם חזרו לחו"ל לכמה שנים שהם לא פה, כדי שיהיה ברור שהם לא עלו, כדי שהם יקבלו את אותן הטבות.

<שמעון כהן: בפועל אנחנו רואים הרבה מאוד מקרים שהרשות בעצם יוצרת מצב שאותה הטבה לא מגיעה לאותו עולה.

<שמעון כהן: זה בהחלט משהו שצריך לתת לו איזה דגש.

<שמעון כהן: שנית, זה בעצם שמירת דינים.

<שמעון כהן: כלומר, יש הרבה מאוד אנשים שעצם עלייתם ארצה פוגעת להן באותן הטבות שהיו להן.

<משה אשר: 10 שנים?

<שמעון כהן: לא.

<שמעון כהן: אני מדבר על מצב שבו אם הייתי תושב חוץ הייתי זכאי למשהו, ועכשיו בגלל שעליתי בשנה שאני עליתי, אני כבר לא זכאי.

<משה אשר: ברור.

<משה אשר: אם, למשל, היית פטור בבורסה בישראל בעודך תושב חוץ לארץ ואתה עולה לארץ, אתה חייב במס בבורסה.

<משה אשר: דרך אגב, באותה נקודת זמן, הפסדת לשלם את המס שם.

משה גפני: היות ויש דברים מסוג הזה, אני מבקש שתשבו יחד.

מיקי לוי: אם יש הבהרות כאלה ואחרות על מרכז חייו, בבקשה תבהירו את זה.

משה גפני: לא.

משה גפני: אני לא רוצה להיכנס לזה כי הוא יאשים אותי עכשיו כאילו אני דואג למפעל בקרית מלאכי.

מיקי לוי: מי מסוגל להאשים אותך?

משה גפני: הוא.

משה גפני: תכף אומר משהו על המפעל בקרית מלאכי.

מיקי לוי: אני לא מכיר את זה בכלל.

משה גפני: בואו נהיה מסודרים.

משה גפני: יכול להיות שבכלל אני הולך איתך.

<משה אשר: אני בטוח.

משה גפני: אל תהיה בטוח, יש מקרים פה ושם שלא.

משה גפני: יש מקרים שבהם אנשים מתלוננים.

משה גפני: אני אגיד לך את השמות של אנשים פה בכנסת שהתלוננו בפני ולכן גם שמתי את זה על סדר היום וחשבתי שהם גם יבואו.

משה גפני: הם אומרים שזה לא ברור.

משה גפני: אני לא אומר למשה אשר: תשנה את ההוראות שלך, בוא נשנה את החוק, אני אגיד לך איזה תקנות אני רוצה שתביא.

משה גפני: אני לא אומר את זה.

משה גפני: אני אומר שתיקח את הזמן, חודש או חודש וחצי ותשב עם התאחדות התעשיינים שהם צד בעניין.

משה גפני: אותי מעניינים המפעלים.

משה גפני: אני לא מדבר פה על הטבות המס הכלליות.

משה גפני: אני לא מדבר על זה.

משה גפני: זה דיון בפני עצמו וזה דיון שיגיע בחקיקה.

משה גפני: כנראה שבערימה של חוק ההסדרים הם ישימו את זה.

משה גפני: לא זה נושא הדיון.

משה גפני: נושא הדיון הוא על המפעלים.

משה גפני: אני מבקש שיתקיים דיון עם התאחדות התעשיינים.

משה גפני: דיברתי הבוקר עם שרגא ברוש ואני בדעה שלו.

משה גפני: הוא אומר שגם אתה בדעה הזאת.

משה גפני: אני מבקש לקבוע מתחם זמן של חודש וחצי שבו תבואו עם הצעה או שתגידו שהכול בסדר.

משה גפני: אולי תגידו שמה שאנחנו צריכים זה פרסום, אולי צריך לשנות תקנות או חקיקה.

משה גפני: אני לא מביע עמדה בעניין הזה.

משה גפני: אני מבקש שלא תשכנע אותו בשקט.

מיקי לוי: לא, הוא לא משכנע.

מיקי לוי: אמרתי שדווקא הוא, שעד 2009 היה ברשות המיסים ובתפקידו ובהשכלתו הוא גם עורך דין ורואה חשבון, מאוד חשוב לי שדווקא הוא יישב מולו.

משה גפני: בסדר, אם שרגא ברוש יגיד.

מיקי לוי: בסדר.

משה גפני: אני רוצה להגיד משהו לגבי המפעל בקרית מלאכי.

משה גפני: יש ויכוח משפטי.

משה גפני: אני הייתי במפעל הזה.

משה גפני: מפעל מרשים, באמת יוצא מן הכלל.

משה גפני: הוא מייצר בדים.

משה גפני: יש ויכוח משפטי.

משה גפני: בית המשפט פסק ויש ערעור שלהם לבית המשפט העליון.

משה גפני: מקסימום אני אחטוף בוועדת האתיקה.

משה גפני: בכל 27 שנות חיי כאן בכנסת, מעולם לא היה לי אינטרס פרטי שלי.

משה גפני: הוא מעסיק עובדים מקרית מלאכי והאזור.

משה גפני: אני מבין שיש בעיה.

משה גפני: דיברנו בטלפון ואני מסכים איתך שזה נושא פרטני.

משה גפני: לי יש פה גדול ואני לא מפחד להגיד את מה שאני חושב, אפילו בוועדה ועם פרוטוקול.

משה גפני: יש דיון בבית המשפט.

משה גפני: אני לא בטוח גם שבעל המפעל צודק.

משה גפני: אני לא בטוח שאתם צודקים.

משה גפני: בית המשפט חלוק בדעתו.

משה גפני: בית משפט מחוזי פסק דבר אחד ובית המשפט העליון יכול לפסוק דבר אחד וזה בסדר.

משה גפני: מכיוון שמדובר על דבר לאומי, פריפריה, מפעל ענק, עובדים שמייצרים כבוד למדינת ישראל, אני מתנדב להוריד את כל העניין מבית המשפט.

משה גפני: לשבת אצלי בחדר עם בעל המפעל ואיתכם ולהגיע להסכמות.

משה גפני: לא מגיעים להסכמות, אז יש בית משפט.

רחל עזריה: הייתי עכשיו בוועדת חוקה, כל הוויכוח היה שלא יכול להיות שאנחנו עוסקים בדברים שאמורים לעסוק בהם בבית המשפט.

רחל עזריה: אני אביא לך את זהבה, היא בוועדת חוקה.

משה גפני: לא הבנתי, עכשיו את איתי או נגדי?

משה גפני: מה הצעתי?

משה גפני: אני מקבל משכורת כדי לא לעשות כלום.

משה גפני: כל מה שאני עושה זה בהתנדבות.

רחל עזריה: לא הבנתי.

משה גפני: אני אסביר לך פעם.

משה גפני: יש כאלה שמוכנים לשלם לי משכורת נוספת כדי שאני לא אעשה כלום.

רחל עזריה: עכשיו הבנתי.

משה גפני: מתנהל דיון הרבה שנים.

משה גפני: ועדת הכספים נדרשה לזה הרבה מאוד פעמים בגלגולים קודמים.

משה גפני: מדובר על דבר שהוא חיובי במהותו.

משה גפני: גם משה אשר מסכים.

משה גפני: יש בעיה.

רחל עזריה: משה אשר מסכים?

משה גפני: תן לי רק לסיים את ההסבר.

משה גפני: אני אומר: בואו נרד מבתי המשפט.

משה גפני: המפעל הוא חיובי, העסקת העובדים היא חיובית והדבר הוא חיובי.

משה גפני: יש ויכוח בין הערכאות השונות בבית המשפט וזה תלוי ועומד בבית המשפט העליון עם ערעור של רשות המיסים.

משה גפני: אני אומר שאני מתנדב לעניין.

משה גפני: אני הוכחתי בכמה מקרים קודמים שנכנסתי לתיווך בדברים מהסוג הזה ופתרתי את הבעיה לשביעות רצון שני הצדדים.

משה גפני: אני מציע את שירותי.

משה גפני: משה אשר יכול להגיד שהוא לא מסכים ושזה ייחתך בבית המשפט.

משה גפני: מה רע בזה?

רחל עזריה: הבנתי כל מילה.

<משה אשר: כמו שאמרנו בתחילת הישיבה, או כמו שאתה ציינת, אנחנו לא מטפלים בתיק ספציפי אלא במדיניות.

<משה אשר: לכן אי-אפשר להתייחס לתיק ספציפי.

<משה אשר: העמדה שלנו בבית המשפט העליון ברורה מאוד.

<משה אשר: זה מקרה קיצוני והוא ייפסק בבית המשפט העליון.

<משה אשר: שנית, אני לא חושב שזה תפקידה של הכנסת להיות בוררת בענייני מיסים בין נישומים לבין הרשות.

<משה אשר: אתם חלק מהרשות המחוקקת ולכן אני לא חושב שזה המקום.

<משה אשר: זה לא מכובד ומבחינתנו גם אסור לנו לעשות את הדבר הזה.

מיקי לוי: זה גם בהליך משפטי.

משה גפני: זה ממש לא נכון, מיקי.

<משה אשר: בכל מקרה, אותם אנשים מיוצגים - - -

משה גפני: בית המשפט הרבה פעמים ובמקרה הזה הוא בוודאי היה מסכים שמישהו יגשר.

משה גפני: זה לא הכנסת מגשרת.

משה גפני: אני לא עושה על זה דיון בוועדה.

משה גפני: מה שדיברנו קודם לא קשור לעניין הזה בכלל.

משה גפני: אנחנו לא מדברים ספציפית על מקרה מסוים.

משה גפני: אמרתי שהנושא הזה, היות והייתי שם וראיתי את העניין – אני יודע שיש דברים שבעל המפעל לא צודק.

משה גפני: אני יודע שיש דברים שאפשר להגיע להסכמות.

משה גפני: אני מציע את שירותי.

<משה אשר: אנחנו מודים אבל אסור לנו לעשות את זה.

משה גפני: אסור לחלל שבת אבל אסור לבקש בוררות?

משה גפני: איפה כתוב בתורה שאסור?

<משה אשר: מי שיכול לייצג מול רשות המיסים זה עורך דין, רואה חשבון או יועץ מס.

<משה אשר: הם אלה שרשאים.

<משה אשר: אותו מפעל מיוצג.

משה גפני: ברשותך, אני אשאל את היועץ המשפטי של הכנסת האם מותר לי להיות בורר או כמגשר.

משה גפני: אפילו לא כמגשר, מדובר על דבר ציבורי מהמדרגה הראשונה.

<משה אשר: אני לא בטוח.

משה גפני: אני מציע שתתייעץ אתה ואני גם אתייעץ.

משה גפני: שלומית, אני אבקש לשאול את הייעוץ המשפטי, האם יש לי בעיה עם העניין הזה.

משה גפני: אנחנו נדבר גם עם איל ינון.

משה גפני: אני מתנדב לעניין.

משה גפני: תדע שבעל המפעל הוא לא חסיד של דגל התורה.

<משה אשר: זה ברור לי.

מיקי לוי: של מי הוא חסיד?

משה גפני: חסיד חב"ד, מה הבעיה?

משה גפני: אבל המפעל הוא מפעל.

<קריאה: דרך אגב, בית משפט עליון שלח אותנו לגישור.

<משה אשר: יש פסק דין ויש ערעור לעליון.

<משה אשר: בית המשפט ידון בעניין הזה.

משה גפני: אני לא בטוח שזה ימשיך גם בבית המשפט העליון.

<משה אשר: עם כל הכבוד, לא צריך לנהל פה דיון על תיק.

משה גפני: אני אבקש לדעת האם ההצעה שלי - - -

מיקי לוי: גפני, אני עד שלך לטובתך.

משה גפני: תאמין לי, אני מתכוון לטובה.

מיקי לוי: אני מאמין לך.

משה גפני: מה יש לי פה?

משה גפני: יש מפעל, יש קרית מלאכי, יש פריפריה.

משה גפני: מה שאפשר אפשר ומה שאי-אפשר שלא יעשו.

משה גפני: מיקי, אני מדבר על-כך שבסופו של דבר הכול יהיה בהסכמה.

משה גפני: אם לא בהסכמה, יש בית משפט.

<משה אשר: מבחינתנו אין דבר כזה של הליך גישור, בטח לא של חבר כנסת.

משה גפני: תודה רבה, הישיבה נעולה.